Fritzøehus

Fritzøehus er et slott i Larvik som ble tegnet av Jacob Wilhelm Nordan og bygget av Michael Treschow i årene 1863–1865. Anlegget er eid av familien Treschow. 

Hovedbygningen ble påbygget i 1885–1889 og 1897–1898, og gulvarealet er på 2 302 m², fordelt på 75 rom og 21 kjellerrom. I borggården er det anlagt en vannfontene; der finnes også en bjørneskulptur formgitt av billedhuggeren Anne Grimdalen.

Fritzøehus er Norges største privateide bolig. Det var boligen til Mille-Marie Treschow, og ble etter hennes død overtatt av hennes arvinger.

Fritzøehus park

Fritzøehus er omgitt av en park i engelsk stil, som ble anlagt i 1860-årene. Parkanlegget kalles Fritzøehus park eller Fritzøeparken, og er på ca. 1 700 mål. Det er i dag et landskapsvernområde. Blant vekstene i parken finnes ulike eksotiske varianter av grantreslekten: valnøttgran, slangegran og en kryp-koreagran med lilla kongler. 

Se også
Fritzøe

 Referanser 

Eksterne lenker



Kategori:Herregårder i Norge
Kategori:Byggverk i Larvik
Kategori:Kulturminner i Larvik
Kategori:Byggverk fullført i 1865
Kategori:1865 i Norge
Kategori:Jacob Wilhelm Nordan
Kategori:Fredete byggverk i Vestfold 
Kategori:Gårder i Larvik
Kategori:Slott i Norge